Компанията е учредена от Карл Франц Бали през 1851 г. в Швейцария, като и до днес Bally е една от дългогодишните луксозни марки в света. Още три години след създаването ѝ като малко семейна фабрика тя успява да индустриализира процесите си, да изгради инфраструктура и услуги в подкрепа на служителите си, в резултат на което разширява магазините си от Монтевидео, Уругвай (1870 г. ) до Париж, Франция (1879 г. ).
Днес Bally продължава да спазва вечните си традиции, като се придържа към убеждението, че качеството говори само за себе си. Дори най-емблематичните им обувки, създадени през 1951 г. от внука на Карл Франц Бали - Макс Бали, по случай 100-годишнината на марката, все още се изработват ръчно в Швейцария, като за целта са необходими 240 занаятчийски техники.